cyanic-selkie/wikianc huggingface dataset:
Mawrizju
Bliet aħwa
Koordinati 20°10′00″S 57°30′00″E Entità Kapitali • Bandiera tal-Pajjiż tal-Mawrizju Il-Mawrizju • Distrett ta’ Port Louis mexxejja • Is-Sindku Mohammad Oumar Kholegan Avvenimenti storiċi • Fondazzjoni 1735 Wiċċ • Total 46.7 km² Altitudni • Medja 134 ms. le. m. Popolazzjoni (2015) • Total 149,194 ab. • Densità 0 ab/km² Gentile portlouisien (ne) Żona tal-ħin MUT (UTC+4)
Għerien ta' Ajanta
daqsminuri|257x257px|L-Għerien ta' Ajanta. L-Għeriern ta' Ajanta huma madwar 30 għar imħaffer fil-blat li jitqiesu bħala monumenti tal-Buddiżmu li jmorru lura mis-seklu 2 Q.K. sal-ħabta tal-480 W.K., fid-distrett ta' Aurangabad fl-istat ta' Maharashtra fl-Indja. L-għerien jinkludu pitturi u skulturi mħaffra fil-blat li ġew deskritti bħala fost l-ifjen eżempji eżistenti ta' arti Indjana antika, b'mod partikolari l-pitturi espressivi li jqanqlu l-emozzjonijiet permezz tal-ġesti, il-pożi u l-forom.
Universalment jitqiesu bħala kapulavuri tal-arti reliġjuża Buddista. L-għerien inbnew f'żewġ fażijiet; l-ewwel fażi għall-ħabta tas-seklu 2 Q.K. u t-tieni għall-ħabta tal-400 sas-650 W.K., skont rakkonti antiki, jew f'perjodu qasir bejn l-460-480 W.K. skont studji li saru iktar 'il quddiem. Is-sit huwa monument protett ġestit mill-Istħarriġ Arkeoloġiku tal-Indja, u mill-1983, l-Għerien ta' Ajanta tniżżlu fil-lista tas-Siti ta' Wirt Dinji tal-UNESCO. xellug|daqsminuri|249x249px|L-Għar Nru 19, sala tat-tip chaitya tas-seklu 5. L-Għerien ta' Ajanta jikkostitwixxu monasteri antiki u swali ta' qima ta' diversi tradizzjonijiet Buddisti mnaqqxa f'ħajt tal-blat ta' 75 metru (246 pied). L-għerien fihom ukoll pitturi dwar il-ħajjiet tal-imgħoddi u t-twelid mill-ġdid tal-Buddha, ġrajjiet pittoriċi mill-Jatakamala ta' Aryasura, u skulturi mħaffra fil-blat ta' divinitajiet Buddisti. Rekords testwali jissuġġerixxu li dawn l-għerien kienu jservu bħala post ta' rtir għall-patrijiet Buddisti fl-istaġun tal-monsuni, kif ukoll post ta' mistrieħ għall-merkanti u għall-pellegrini fl-Indja tal-qedem. Filwaqt li l-kuluri jgħajtu u l-affreski mal-ħitan kienu abbundanti fl-istorja Indjana kif joħroġ fid-dieher mir-rekords storiċi, l-Għerien Nri 16, 17, 1 u 2 ta' Ajanta jiffurmaw l-ikbar ġabra eżistenti ta' affreski Indjani antiki. daqsminuri|244x244px|Veduta panoramika tal-Għerien ta' Ajanta minn għolja fil-qrib. L-Għerien ta' Ajanta jissemmew fil-memorji ta' diversi vjaġġaturi Ċiniżi Buddisti li vvjaġġaw lejn l-Indja u minn uffiċjali Mugal tal-era ta' Akbar fil-bidu tas-seklu 17. L-għerien kienu mgħottija mill-veġetazzjoni tal-ġungla sa ma ġew "skoperti" b'kumbinazzjoni u ġibdu l-attenzjoni tal-Punent fl-1819 permezz ta' uffiċjal Brittaniku kolonjali, il-Kaptan John Smith waqt li kien qed jieħu sehem f'festin bil-kaċċa tat-tigri. L-għerien jinsabu f'ħajt tal-blat fit-Tramuntana ta' fondoq b'għamla tal-ittra "U" tax-xmara Waghur, fil-promontorju Dekkan. Fi ħdan il-fondoq hemm għadd ta' kaskati, li jistgħu jinstemgħu minn barra l-għerien meta l-livell tax-xmara jkun għoli.
Flimkien mal-Għerien ta' Ellora, l-Għerien ta' Ajanta huma fost l-iktar attrazzjonijiet turistiċi ewlenin ta' Maharashtra. Jinsabu madwar sitt kilometri (3.7 mili) minn Fardapur, 59 kilometru (37 mil) mill-belt ta' Jalgaon, 104 kilometri (65 mil) mill-belt ta' Aurangabad, u 350 kilometru (220 mil) fil-Lvant/fil-Grigal ta' Mumbai. L-Għerien ta' Ajanta jinsabu 100 kilometru (62 mil) mill-Għerien ta' Ellora, li jinkludu għerien Induisti, Ġain u Buddisti, l-aħħar fosthom li jmorru lura għal perjodu simili għall-Għerien ta' Ajanta. L-istil tal-Għerien ta' Ajanta jinstab ukoll fl-Għerien ta' Ellora u f'siti oħra bħall-Għerien ta' Elephanta, l-Għerien ta' Aurangabad, l-Għerien ta' Shivleni u t-tempji-għerien ta' Karnataka.
Liebru l-ġebel aħmar ta' Smith
Il-Liebru l-ġebel aħmar ta' Smith Pronolagus rupestris jew kif inhu msejjaħ xi kultant ukoll Fenek aħmar ta' Smith, huwa mammiferu plaċentat notturn (ta' bil-lejl) u solitarju tal-familja Leporidae fl-ordni Lagomorpha mifrux fil-kontinent Afrikan. Dan il-leporidu bħat-3 speċijiet l-oħra tal-ġeneru Pronolagus, għalkemm jissejjaħ "Liebru l-ġebel" huwa speċi ta' fenek.
Għerien ta' Ajanta
Storja
daqsminuri|Mappa tal-Għerien ta' Ajanta. Ġeneralment huwa maqbul li l-Għerien ta' Ajanta saru f'żewġ fażijiet distinti, l-ewwel fażi fis-seklu 2 Q.K. sas-seklu 1 W.K., u t-tieni fażi diversi sekli wara.
Liebru l-ġebel aħmar ta' Smith
Dan il-liebru l-ġebel għandu pil oħxon ta' lewn kannella man-naħa tad-dahar, filwaqt dak tas-sider u ż-żaqq huwa fin ħafna ta' kulur bajdani. Id-denb u l-erba' saqajn huma lewn is-sadid ħamrani waqt il-wiċċ u l-widnejn huma ta' kulur griż. Liebru l-ġebel aħmar ta' Smith adult jista jkun twil bejn 39 u 57 ċentimetru bid-denb b'kollox, b' par saqajn ta' wara bejn 7.5 u 10 centimetri kull sieq, b' par widnejn bejn 6 u 10 ċentimetri kull widna u jiżen madwar 2 kilogrammi.
Il-Liebru l-ġebel aħmar ta' Smith mifrux f'abitat kollu ġebel, blat u rdum, ħaxix għoli u xtieli mdaqqsa, mal-ġnub u l-madwar tal-għoljiet u l-muntanji fejn ikun jista' jsib kenn matul il-ġurnata u din hija r-raġuni minn fejn oriġina l-isem komuni ta' din l-ispeċi.
Għerien ta' Ajanta
Għerien tal-ewwel perjodu (Satavahana)
xellug|daqsminuri|342x342px|L-Għar Nru 9, sala ta' qima tat-tip chaitya tal-ewwel perjodu Hinayana bi stupa iżda mingħajr idoli. L-iżjed grupp bikri jikkonsisti mill-għerien nri 9, 10, 12, 13 u 15A. L-affreski f'dawn l-għerien juru ġrajjiet mill-Jatakas. Għerien li saru iktar tard jirriflettu l-influwenza artistika tal-perjodu Gupta, iżda hemm opinjonijiet diverġenti dwar f'liema seklu nbnew l-għerien bikrin. Skont Walter Spink, saru matul il-perjodu bejn il-100 Q.K. sal-100 W.K., x'aktarx taħt il-patrunaġġ tad-dinastija Satavahana Induista (230 Q.K. – sa madwar il-220 W.K.) li kienet tirrenja fir-reġjun. Sorsi oħra jindikaw il-perjodu tal-Imperu Maurya (300 Q.K. sal-100 Q.K.). Minn dawn l-għerien, l-għerien nri 9 u 10 huma swali ta' qima bi stupa tat-tip chaitya-griha, u l-għerien nri 12, 13 u 15A huma vihāras. L-ewwel għerien tal-ewwel perjodu Satavahana ma kellhomx skulturi figurattivi, u minflok kienu jenfasizzaw l-istupa.
Skont Spink, ladarba tlestew l-għerien tal-perjodu Satavahana, is-sit ma ġiex żviluppat iktar għal perjodu konsiderevoli sa nofs is-seklu 5. Madankollu, l-għerien bikrin kienu jintużaw matul dan il-perjodu, u pellegrini Buddisti żaru s-sit, skont ir-rekords li tħallew mill-pellegrin Ċiniż Faxian għall-ħabta tal-400 W.K.
Liebru l-ġebel aħmar ta' Smith
Distribuzzjoni
Il-Liebru l-ġebel aħmar ta' Smith huwa speċi ta' fenek mifrux ma' bosta pajjiżi lejn iċ-ċentru u n-Nofsinhar tal-kontinent tal-Afrika. Dan il-Liebru l-ġebel għandu popolazzjonijiet fil-Kenja, il-Malawi, in-Namibja, ir-Repubblika tal-Afrika t'Isfel, ir-Rodeżja, it-Tanżanija u ż-Żambja.
Għerien ta' Ajanta
Għerien tal-perjodu Vākāṭaka jew wara
daqsminuri|234x234px|Kolonni b'bassoriljievi fil-veranda tal-Għar Nru 2. It-tieni fażi tal-kostruzzjoni tal-Għerien ta' Ajanta bdiet fis-seklu 5. Għal żmien twil kien maħsub li l-għerien li nbnew iktar 'il quddiem inbnew tul perjodu estiż mis-sekli 4 sa 7 W.K., iżda f'dawn l-aħħar deċennji sensiela ta' studji mill-espert ewlieni fuq l-għerien, Walter M. Spink, waslu għall-konklużjoni li l-biċċa l-kbira tax-xogħlijiet twettqu fil-perjodu qasir ħafna mill-460 sal-480 W.K, matul ir-renju tal-Imperatur Induista Harishena tad-dinastija Vākāṭaka. Din il-fehma ġiet ikkritikata minn xi studjużi, iżda issa hija aċċettata b'mod wiesa' mill-biċċa l-kbira tal-awturi ta' kotba ġenerali tal-arti Indjani, pereżempju, Huntington u Harle.
Liebru l-ġebel aħmar ta' Smith
Klassifikazzjoni
Reċentement is-sottospeċi Pronolagus rupestris saundersiae (Hewitt, 1927) ġiet riklassifikata bħala speċi, Pronolagus saundersiae (Hewitt, 1927) bl-isem komuni ta' Liebru l-ġebel aħmar ta' Hewitt.
Għerien ta' Ajanta
Għerien tal-perjodu Vākāṭaka jew wara
It-tieni fażi hija attribwita lill-Buddiżmu teistiku Mahāyāna. L-għerien tat-tieni fażi huma l-għerieni nri 1-8, 11, 14-29, u wħud x'aktarx huma estensjonijiet ta' għerien iktar bikrin. L-għerien nri 19, 26 u 29 huma tat-tip chaitya-griha, u l-bqija huma tat-tip vihara. L-iżjed għerien elaborati saru f'dan il-perjodu, flimkien mar-rinnovazzjoni u t-tpittir mill-ġdid tal-għerien iktar bikrin.
Spink jiddikjara li huwa possibbli li tiġi stabbilita d-datazzjoni ta' dan il-perjodu b'livell għoli ta' preċiżjoni. Għalkemm għad hemm dibattitu dwar dan, l-ideat ta' Spink kulma jmur qed jiġu aċċettati b'mod wiesa', mill-inqas fil-konklużjonijiet ġenerali tiegħu. Is-sit web tal-Istħarriġ Arkeoloġiku tal-Indja tippreżenta d-datazzjoni tradizzjonali: "It-tieni fażi tal-pitturi bdiet għall-ħabta tas-sekli 5-6 W.K. u kompliet għaż-żewġ sekli ta' wara".
Skont Spink, l-attività tal-kostruzzjoni fl-għerien mhux kompluti ta' Ajanta ġiet abbandunata mill-patruni għonja għall-ħabta tal-480 W.K., ftit snin wara l-mewt ta' Harishena. Madankollu, Spink isostni li l-għerien milli jidher baqgħu jintużaw għal perjodu ta' żmien kif jidher mibb kemm huma mikula t-toqob li kienu jintużaw bħala pern fl-għerien li nbnew qrib l-480 W.K. It-tieni fażi tal-kostruzzjonijiet u tat-tiżjin tal-Għerien ta' Ajanta tikkorrispondi għall-qofol tal-Indja Klassika jew l-epoka tad-deheb tal-Indja. Madankollu, f'dak iż-żmien, l-Imperu Gupta diġà kien iddgħajjef minn kwistjonijiet politiċi interni u mill-attakki tal-Hūṇas, tant li l-Vakatakas effettivament kienu wieħed mill-iżjed imperi setgħana fl-Indja. Uħud mill-Hūṇas, l-Unni Alkoni ta' Toramana, kienu fil-fatt qed jirrenjaw fiż-żona fil-qrib ta' Malwa, fuq l-għatba tal-Punent tal-promontorju Dekkan, fiż-żmien meta saru l-Għerien ta' Ajanta. Permezz tal-kontroll li kellhom ta' żoni vasti tal-Majjistral tal-Indja, l-Unni jaf effettivament għamluha ta' pont kulturali bejn l-inħawi ta' Gandhara u l-Punent tal-promontorju Dekkan, fiż-żmien meta l-Għerien ta' Ajanta jew Pitalkhora kienu qed jiġu mżejna b'xi disinni ta' ispirazzjoni ta' Gandhara, pereżempju ta' Buddi lebsin tuniki mdawrin magħhom diversi drabi.
Skont Richard Cohen, deskrizzjoni tal-għerien mill-vjaġġatur Ċiniż tas-seklu 7 Xuanzang u diversi graffiti Medjevali mifruxa mas-sit jissuġġerixxu li l-Għerien ta' Ajanta kienu magħrufa u x'aktarx kienu jintużaw sussegwentement, iżda mingħajr preżenza stabbli jew kontinwa ta' komunità Buddista. L-Għerien ta' Ajanta jissemmew fit-test tas-seklu 17 Ain-i-Akbari ta' Abu al-Fazl, u jiġu deskritti bħala erbgħa u għoxrin tempju-għar imħaffra fil-blat b'idoli notevoli.
Era kolonjali
xellug|daqsminuri|253x253px|Isem u data mnaqqxa minn John Smith wara li sab l-Għar Nru 10 fl-1819. Fit-28 ta' April 1819 uffiċjal Brittaniku msejjaħ John Smith, tat-28 Kavallerija, hu u jikkaċċja t-tigri skopra d-daħla tal-Għar Nru 10 meta ragħaj żgħir lokali ggwidah lejn il-post u d-daħla. L-għerien kienu magħrufa sew man-nies lokali. Il-Kaptan Smith mar f'villaġġ fil-qrib u staqsa lin-nies lokali biex jiġu miegħu fis-sit b'mannari, lanez, torċi u tnabar, biex ineħħu l-veġetazzjoni tal-ġungla li kienet ħakmet l-għerien. Imbagħad huwa naqqax ismu u d-data apposta mal-ħajt tal-għar fuq pittura ta' bodhisattva. Peress li meta daħal fl-għar huwa kien bilwieqfa fuq munzell radam għoli ħames piedi li akkumula matul is-snin, it-tinqix jinsab ferm iktar fil-għoli mil-livell ta' bniedem adult illum il-ġurnata. Dokument dwar l-għerien imfassal minn William Erskine ġie ppreżentat lis-Soċjetà Letterarja ta' Bombay fl-1822.
Fi żmien ftit deċennji, l-għerien saru famużi għall-ambjent eżotiku ta' madwarhom, għall-arkitettura impressjonanti, u fuq kollox għall-pitturi eċċezzjonali u uniċi tagħhom. Għadd ta' proġetti kbar biex jiġu kkupjati l-pitturi saru fis-seklu ta' wara l-iskoperta mill-ġdid. FL-1848, is-Soċjetà Asjatika Rjali stabbiliet il-"Kummissjoni tal-Għerien-Tempji ta' Bombay" sabiex tneħħi l-veġetazzjoni, tnaddaf u tirreġistra l-iżjed siti importanti mħaffra fil-blat fil-Presidenza ta' Bombay, meta John Wilson kien president. Fl-1861 din saret in-nukleu tal-Istħarriġ Arkeoloġiku tal-Indja l-ġdid.
Matul l-era kolonjali, l-Għerien ta' Ajanta kienu jinsabu fit-territorju tal-istat tal-prinċep ta' Hyderabad u mhux fl-Indja Brittanika. Fil-bidu tas-snin 20 tas-seklu 20, Mir Osman Ali Khan, l-aħħar Nizam ta' Hyderabad, ħatar lin-nies biex jirrestawraw l-opri tal-arti, ikkonverta s-sit f'mużew u bena triq biex it-turisti jkunu jistgħu jżuru s-sit bi ħlas. Dawn l-isforzi rriżultaw f'ġestjoni bikrija ħażina, skont Richard Cohen, u aċċelleraw id-deterjorament tas-sit. Wara l-indipendenza, il-gvern statali ta' Maharashtra bena faċilitajiet ta' lqugħ u tat-trasport u tejjeb il-ġestjoni tas-sit. Iċ-Ċentru għall-Viżitaturi modern għandu faċilitajiet tajbin ta' parkeġġ u faċilitajiet pubbliċi, kif ukoll karozzi tal-linja operati mill-Istħarriġ Arkeoloġiku tal-Indja li jaħdmu f'intervalli regolari miċ-Ċentru għall-Viżitaturi sal-għerien.
Id-Direttur tal-Arkeoloġija ta' Nizam kiseb is-servizzi ta' żewġ esperti mill-Italja, il-Professur Lorenzo Cecconi, megħjun mill-Konti Orsini, biex jirrestawraw il-pitturi fl-għerien. Id-Direttur tal-Arkeoloġija għall-aħħar Nizam ta' Hyderabad stqarr dwar ix-xogħol ta' Cecconi u ta' Orsini li:"It-tiswijiet fl-għerien u t-tindif u l-konservazzjoni tal-affreski twettqu skont prinċipji tant tajbin u b'mod xjentifiku li dawn il-monumenti uniċi reġgħu ngħataw il-ħajja għal mill-inqas xi żewġ sekli oħra."Minkejja dawn l-isforzi, telqa iktar 'il quddiem wasslet biex il-kwalità tal-affreski reġgħet bdiet tiddeterjora.
Mill-1983, l-Għerien ta' Ajanta tniżżlu fil-lista tas-Siti ta' Wirt Dinji tal-UNESCO. L-Għerien ta' Ajanta, flimkien mal-Għerien ta' Ellora, saru l-iżjed attrazzjonijiet turistiċi popolari f'Maharashtra, u spiss ikunu ffullati fil-btajjel, xi ħaġa li tkompli tkabbar it-theddida għall-għerien, speċjalment l-affreski. Fl-2012, il-Korporazzjoni tal-Iżvilupp tat-Turiżmu ta' Maharashtra ħabbret pjanijiet biex flimkien maċ-ċentru għall-viżitaturi tal-Istħarriġ Arkeoloġiku tal-Indja fid-daħla tas-sit jiżdiedu repliki sħaħ tal-għerien nri 1, 2, 16 u 17 sabiex jitnaqqas l-iffullar fl-għerien oriġinali, u biex b'hekk il-viżitaturi jkollhom ideat viżiva aħjar tal-affreski, li fl-għerien oriġinali għandhom dawl bati biss fuqhom u diffiċli li wieħed japprezzahom sew.
Sit ta' Wirt Dinji
daqsminuri|251x251px|Wieħed mill-affreski tal-Għerien ta' Ajanta. L-Għerien ta' Ajanta ġew iddeżinjati bħala Sit ta' Wirt Dinji tal-UNESCO fl-1983.
Il-valur universali straordinarju tas-sit ġie rrikonoxxut abbażi ta' erba' kriterji tal-għażla tal-UNESCO: il-kriterju (i) "Rappreżentazzjoni ta' kapulavur frott il-kreattività tal-bniedem"; il-kriterju (ii) "Wirja ta' skambju importanti ta' valuri umani, tul perjodu ta' żmien jew fi ħdan żona kulturali fid-dinja, dwar l-iżviluppi fl-arkitettura jew it-teknoloġija, l-arti monumentali, l-ippjanar tal-bliet jew id-disinn tal-pajsaġġ"; il-kriterju (iii) "Xhieda unika jew minn tal-inqas eċċezzjonali ta' tradizzjoni kulturali jew ta' ċivilizzazzjoni li għadha ħajja jew li għebet"; u l-kriterju (vi) "Assoċjazzjoni diretta jew tanġibbli ma' avvenimenti jew ma' tradizzjonijiet ħajjin, ma' ideat jew ma' twemmin, jew ma' xogħlijiet artistiċi jew letterarji ta' valur universali straordinarju".
Arti Paleolitika fl-Għerien tat-Tramuntana ta' Spanja
L-iżjed għar ewlieni huwa l-Għar ta' Altamira, li jinsab fir-raħal ta' Santillana del Mar f'Cantabria. Għadha meqjusa bħala waħda mill-iżjed ċikli importanti ta' pitturi tal-preistorja, li oriġinaw fil-perjodi Magdalenjani u Solutreani taż-Żmien Paleolitiku Superjuri. L-istil artistiku tal-għar jirrappreżenta l-iskola Franko-Cantabriana, u huwa kkaratterizzat mir-realiżmu tar-rappreżentazzjonijiet ta' figuri ta' annimali.
Sit ta' Wirt Dinji
L-Għar ta' Altamira ġie ddeżinjat bħala Sit ta' Wirt Dinji tal-UNESCO fl-1985. Fl-2008, is-sit ġie estiż biex jinkludi wkoll 17-il għar oħra b'arti Paleolitika fi tliet komunitajiet awtonomi fit-Tramuntana ta' Spanja: Asturias, Cantabria u l-Pajjiż Bask.
Il-valur universali straordinarju tas-sit ġie rrikonoxxut abbażi ta' żewġ kriterji tal-għażla tal-UNESCO: il-kriterju (i) "Rappreżentazzjoni ta' kapulavur frott il-kreattività tal-bniedem"; u l-kriterju (iii) "Xhieda unika jew minn tal-inqas eċċezzjonali ta' tradizzjoni kulturali jew ta' ċivilizzazzjoni li għadha ħajja jew li għebet".
Ronaldo (diżambigwazzjoni)
L-isem Ronaldo (varjanti Ronaldinho u Ronaldão) jista' jirreferixxi għal:
Allianz Arena
L-Allianz Arena huwa grawnd tal-futbol li jinsab fit-tramuntana ta' Munich, Bavarja. Iż-żewġ klabbs tal-futbol professjonali ta' Munich li huma FC Bayern Munich u TSV 1860 München bdew jilgħabu l-logħob f'darhom ġewwa Allianz Arena mill-bidu tal-istaġun 2005-06. Dawn il-klabbs qabel kienu jilagħbu l-logħob f'darhom ġewwa l-Istadju Olimpiku mill-1972. L-Allianz Arena huwa t-tielet l-akbar stadju fil-Ġermanja wara Signal Iduna Park f'Dortmund u l-Olympiastadion f'Berlin. Preċedentement TSV 1860 München kellhom sehem ta' 50% fl-istadju, iżda FC Bayern Munich xtraw l-ishma tagħhom għall-11-il miljun ewro f'April, 2006. Dan għadu jippermetti li TSV 1860 München jistgħu jilagħbu fil-grawnd imma m'għandhom l-ebda drittijiet.
Is-servizzi finanzjarji kbar tal-fornitur Allianz xtraw id-drittijiet biex isemmu l-istadjum għal 30 sena. Madankollu dan l-isem ma setgħax jintuża biex jospitaw l-avvenimenti tal-FIFA u l-UEFA, peress li dawn il-korpi jirregolaw il-politiki li jipprojbixxu sponsorizzazzjoni korporattiva minn kumpaniji li mhumiex imsieħba fit-turnament uffiċjali. Matul it-Tazza tad-Dinja 2006, l-istadjum kien imsemmi bħala FIFA World Cup Stadium Munich. Fil-logħob tal-UEFA, huwa magħruf bħala Fußball Arena München, u ospita l-finali tal-UEFA Champions League 2012. L-istadju ġie mlaqqam "Schlauchboot" (dgħajsa minfuħa).
Storja
Fil-21 ta' Ottubru 2002, il-votanti marru jivvotaw biex jiġi determinat jekk l-istadju l-ġdid għandu jinbena f'dan il-post jew inkella fil-belt ta' Munich li għandha tipprovdi l-infrastruttura meħtieġa. Madwar żewġ terzi tal-votanti ddeċidew favur il-proposta. Alternattiva għall-kostruzzjoni tal-grawnd ġdid kienet rikostruzzjoni maġġuri tal-Istadju Olimpiku iżda din l-għażla kienet rifjutata mill-arkitett Günther Behnisch.
L-arkitett Żvizzeru mid-ditta ta' Herzog & de Meuron mbagħad żviluppa l-kunċett tal-istadju minn barra li ħoloq il-panelli ETFE-foil, li kien jista' jinxtegħel minn ġewwa u fl-istess ħin huwa self-cleaning. Il-kostruzzjoni bdiet fil-ħarifa tal-2002 u tlestiet sal-aħħar ta' April 2005.
L-istazzjonijiet Fröttmaning u Marienplatz tal-linja tal-metro U6 ġew mkabbra u mtejba flimkien mal-kostruzzjoni tal-grawnd. L-istazzjon ta' Fröttmaning ġie estiża minn 2 għall-4 binarji, filwaqt li l-istazzjon ta' Marienplatz U-Bahn kien provdut b'konnettur ta' mini addizzjonali pedonali li jgħaddi paralleli mill-binarji tal-metro, li jwasslu lejn l-porzjon tal-istazzjon S-Bahn, tnaqqis tal-konġestjoni fost il-passiġġieri jagħmlu konnessjonijiet ma' Munich S-Bahn. Biex ikunu jistgħu jimmaniġġjaw it-tagħbija tat-traffiku addizzjonali, l-Autobahn A9 ġiet estiża għal tliet u erba' linji li jgħaddu f'kull mod u l-ieħor tal-ħruġ ġie miżjud fit-tramuntana tal-A99 tal-grawnd.
Fid-19 ta' Mejju 2012, il-finali tal-UEFA Champions League 2011–12 sar f'dan il-grawnd. Bayern Munich, li kien it-tim li lagħab f'daru fil-finali, ġew stabbiliti biex jilagħbu kontra Chelsea. Chelsea rebħu bil-penalis wara l-partita kienet spiċċat bl-iskor ta' 1-1 wara r-regola tal-ħin żejjed. Il-penalti ta' Bastian Schweinsteiger laqat il-lasta xellugija ta' Petr Cech, u ftit wara Didier Drogba skorja il-penalti tar-rebħa.
Fid-29 ta' Awwissu 2012, Bayern Munich ħabbru li hemm addizzjonali ta' 2,000 sedili. Il-kapaċità ta' logħbiet nazzjonali żdiedu għal 71,000 u logħbiet Internazzjonali u tal-UEFA Champions League żdiedu għal 68,000.
Tazza tad-Dinja 2006
L-istadju kien wieħed mill-postijiet għat-Tazza tad-Dinja 2006. Madankollu, minħabba kuntratti ta' sponsorjar, il-grawnd kien imsejjaħ FIFA World Cup Stadium Munich matul il-kompetizzjoni. Il-logħob li ġejjin kienu ntlagħbu f'dan il-grawnd waqt it-Tazza tad-Dinja 2006:
Kastell ta' Wartburg
daqsminuri|324x324px|Il-Kastell ta' Wartburg Il-Kastell ta' Wartburg ([ˈvaʁtbʊʁk]) huwa kastell li oriġinarjament inbena fil-Medju Evu. Jinsab fuq irdum għoli 410 metri fil-Lbiċ u 'l fuq mir-raħal ta' Eisenach, fl-istat ta' Thüringen, il-Ġermanja. Fl-1999, l-UNESCO żiedet il-Kastell ta' Wartburg fil-lista tas-Siti ta' Wirt Dinji tagħha. Il-kastell kien ir-residenza ta' Santa Eliżabetta tal-Ungerija, il-post fejn Martin Luteru ttraduċa t-Testment il-Ġdid tal-Bibbja bil-Ġermaniż, is-sit tal-festival ta' Wartburg tal-1817 u l-post fejn allegatament x'aktarx seħħet is-Sängerkrieg leġġendarja. Il-kastell kien ispirazzjoni importanti għal Ludwig II meta ddeċieda li jibni l-Kastell ta' Neuschwanstein. Il-Kastell ta' Wartburg huwa l-iktar attrazzjoni li jżuruha turisti f'Thüringen wara Weimar. Għalkemm il-kastell illum il-ġurnata fih strutturi oriġinali sostanzjali mis-sekli 12 sa 15, il-biċċa l-kbira tal-kastell minn ġewwa jmur lura biss għas-seklu 19.
Etimoloġija
xellug|daqsminuri|Mappa tal-Kastell ta' Wartburg: (1) rampa tal-aċċess, (2) fortizza iżolata bla swar, (3) pont li jista' jittella' u jitniżżel, (4) Torhaus (barbikan), (5) Ritterhaus, (6) Vogtei u l-ewwel bitħa interna, (7) Margarethengang, (8) Dirnitzlaube, (9) binja interna tad-daħla, (10) Neue Kemenate, (11) turġien, (12) Bergfried, (13) Palas, (14) Ritterbad,(15) Gadem, (16) it-tieni bitħa interna b'ċisterna (17) Südturm, (18) swar tan-Nofsinhar, (19) ġnien żgħir, (20) ġnien tal-Kmandant, (21) Elisabethengang, (22) Hotel auf der Wartburg L-isem tal-kastell x'aktarx li oriġina mill-Ġermaniż: Warte, torri tal-għassa, minkejja li skont it-tradizzjoni jingħad li l-fundatur tal-kastell, malli ħares lejn il-kastell għall-ewwel darba, stqarr, "Warte, Berg—du sollst mir eine Burg tragen!" ("Stenna, muntanja — inti se jkollok il-kastell tiegħi fuqek!"). Hija logħob bil-kliem bil-Ġermaniż bejn il-kelma għal muntanja/għolja (Berg) u l-kelma għal fortizza (Burg), imwaħħda ma' logħob ieħor bil-kliem bil-Ġermaniż bejn il-kelma għal stenna (warte) u l-kelma għal torri tal-għassa (Warte).
Pożizzjoni
Il-Kastell ta' Wartburg jinsab fuq irdum għoli 410 metri fil-Lbiċ u 'l fuq mir-raħal ta' Eisenach, fl-istat ta' Thüringen, il-Ġermanja. L-irdum huwa estensjoni tal-Foresta ta' Thüringen, u jħares fuq il-Mariental lejn ix-Xlokk u l-wied tax-xmara Hörsel lejn it-Tramuntana, il-post li minnu kienet tgħaddi t-triq storika magħrufa bħala Via Regia. Il-mogħdija ta' Rennsteig tgħaddi viċin il-kastell, ftit lejn in-Nofsinhar tiegħu.
Storja
Il-pedamenti tal-kastell tqiegħdu għall-ħabta tal-1067 mill-Konti ta' Schauenburg, Ludwig der Springer, li kien jiġi mill-Kontijiet ta' Rieneck fi Franken. Flimkien mal-Kastell ikbar ta' Neuenburg fir-raħal ta' Freyburg, il-Kastell ta' Wartburg kien jgħasses il-fruntieri esterni tat-territorji tradizzjonali tal-Konti. Ludwig der Springer jingħad li kien ordna biex it-tafal mill-artijiet tiegħu jiġi ttrasportat lejn il-quċċata tal-għolja/irdum, li ma kinitx tinsab eżattament fl-artijiet tiegħu, biex b'hekk ikun jista' jaħlef li l-kastell inbena fuq art li kienet tiegħu.
Il-kastell issemma għall-ewwel darba f'dokument bil-miktub fl-1080 minn Bruno, l-Isqof ta' Merseburg, fid-De Bello Saxonico ("Il-Gwerra tas-Sassoni") tiegħu bħala Wartberg.
Matul il-Kontroversja tal-Investitura, is-segwaċi ta' Ludwig der Springer attakkaw kontinġent militari tar-Re Enriku IV tal-Ġermanja. Il-Konti baqa' avversarju aħrax tal-mexxejja tad-dinastija Salika, u meta l-arblu tar-razza tagħhom intemm, ibnu Lwiġi I ġie elevat fil-grad ta' Konti Landgravjali f'Thüringen mir-re Ġermaniż il-ġdid Lothair ta' Supplinburg fl-1131. daqsminuri|329x329px|Veduta mit-Torri tan-Nofsinhar Mill-1172 sal-1211, il-Kastell ta' Wartburg kien wieħed mill-iżjed qrati importanti tal-prinċpijiet fl-Imperu Ġermaniż (ir-Reich Ġermaniż). Hermann I appoġġa lil poeti bħal Walther von der Vogelweide u Wolfram von Eschenbach li kiteb parti mill-Parzival tiegħu fil-kastell fl-1203.
Meta kellha erba' snin, Santa Eliżabetta tal-Ungerija ntbagħtet minn ommha fil-Kastell ta' Wartburg biex titrabba għaż-żwieġ miftiehem mal-Konti Landgravjali Ludwig IV ta' Thüringen. Mill-1211 sal-1228, hija għexet fil-kastell u kienet rinomata għax-xogħol ta' karità tagħha. Fl-1221, Eliżabetta żżewġet lil Ludwig. Fl-1227, Ludwig miet fil-Kruċjata u hi segwiet lill-konfessur tagħha il-qassis Konrad lejn Marburg. Eliżabetta mietet hemmhekk fl-1231 meta kellha 24 sena u ġiet kanonizzata bħala qaddisa tal-Knisja Kattolika Rumana ħames snin biss wara mewtha. xellug|daqsminuri|249x249px|Il-kamra fejn kien jistudja u jaħdem Martin Luteru Fl-1247, Heinrich Raspe, l-aħħar Konti Landgravjali ta' Thüringen mid-dinastija tiegħu u avversarju tar-re tal-Ġermanja, miet fil-Kastell ta' Wartburg. Is-suċċessur tiegħu kien Enriku III, il-Prinċep Margravjali ta' Meissen.
Il-Kastell ta' Wartburg baqa' s-sede tal-Kontijiet Landgravjali ta' Thüringen sal-1440.
Matul is-sekli ta' wara, kulma jmur il-kastell ma tantx baqa' jintuża u beda jiġi mitluq, speċjalment wara tmiem il-Gwerra ta' Tletin Sena meta serva bħala rifuġju għall-familja renjanti.
Fl-1777, Johann Wolfgang von Goethe qagħad fil-Kastell ta' Wartburg għal ħames ġimgħat, u wettaq diversi tpinġijiet tal-binjiet tiegħu.
Fit-18 ta' Ottubru 1817 seħħ l-ewwel festival tal-Kastell ta' Wartburg. Madwar 500 student, membri tal-Burschenschaften (fratellanzi) Ġermaniżi li kienu għadhom kemm ġew stabbiliti, inġabru fil-kastell biex jiċċelebraw ir-rebħa tal-Ġermanja kontra Napuljun erba' snin qabel u t-300 anniversarju tar-Riformazzjoni, biex jikkundannaw il-konservattiviżmu u biex isejħu għall-unità tal-Ġermanja bil-motto "Unur - Ħelsien - Patrija". Fost il-kelliema fl-avveniment kien hemm Heinrich Hermann Riemann, veteran tal-Korp Ħieles ta' Lützow, l-istudent tal-filosofija Ludwig Rödiger, u Hans Ferdinand Massmann. xellug|daqsminuri|271x271px|Studenti jimmarċjaw lejn il-Kastell ta' Wartburg fl-1817 Bil-permess tal-kappillan assenti Friedrich Ludwig Jahn, il-Kodiċi ta' Napuljun u kotba oħra ġew maħruqa bħala "effiġja": minflok il-volumi għaljin, fil-ħuġġieġa tpoġġew fdalijiet ta' parċmini bit-titli ta' kotba konservattivi (inkluż Storja tal-Imperi Ġermaniżi ta' August von Kotzebue). Karl Ludwig Sand, li sentejn wara wettaq l-assassinju ta' Kotzebue, kien fost il-parteċipanti.
Matul ir-renju tal-familja ta' Saxe-Weimar-Eisenach, il-Gran Duka Karl Alexander ordna r-rikostruzzjoni tal-Kastell ta' Wartburg fl-1838. L-arkitett ewlieni kien Hugo von Ritgen, u dan ix-xogħol sar ix-xogħol ta' ħajtu. Fil-fatt, ix-xogħol tlesta biss sena wara mewtu fl-1889.
Fuq suġġeriment ta' Goethe li l-Kastell ta' Wartburg seta' jservi sew bħala mużew, Maria Pavlovna u binha Karl Alexander stabbilew ukoll il-kollezzjoni tal-arti (Kunstkammer) li llum il-ġurnata saret in-nukleu tal-mużew.
Ir-renju tal-familja ta' Saxe-Weimar-Eisenach intemm fir-Rivoluzzjoni Ġermaniża tal-1918. Fl-1922, il-Wartburg Stiftung (il-Fondazzjoni ta' Wartburg) ġiet stabbilita biex tiżgura l-manutenzjoni tal-kastell. daqsminuri|381x381px|L-affresk imsejjaħ Sängerkrieg ta' [[Schwind fis-sala magħrufa bħala Sängersaal (1854)]] Wara tmiem it-Tieni Gwerra Dinjija, il-forzi tal-okkupazzjoni Sovjetiċi ħatfu l-kollezzjoni rinomata ta' armi u ta' armaturi tal-kastell u sa llum ma hemmx traċċi tagħhom. Ir-Rüstkammer (l-armerija) tal-Kastell ta' Wartburg fl-imgħoddi kien fiha kollezzjoni notevoli ta' madwar 800 oġġett, mill-armaturi mill-isbaħ tar-Re Enriku II ta' Franza, sal-oġġetti ta' Federiku l-Għaref, tal-Papa Ġulju II u ta' Bernhard von Weimar. Dawn l-oġġetti kollha ttieħdu mill-Armata tal-Okkupazzjoni Sovjetika fl-1946 u għebu fi ħdan l-Unjoni Sovjetika. Madankollu, żewġ elmi, żewġ xwabel, armatura ta' prinċep u ta' tifel, instabu f'maħżen temporanju ta' dak iż-żmien u xi ftit oġġetti oħra ntraddu lura mill-Unjoni Sovjetika fis-snin 60 tas-seklu 20. Il-Gvern Russu l-ġdid ġie mitlub jgħin biex jinstabu t-teżori neqsin.
Taħt it-tmexxija Komunista matul żmien il-GDR, fl-1952-1954 seħħet rikostruzzjoni estensiva. B'mod partikolari, il-biċċa l-kbira tal-Palas ġie rrestawrat għall-istil Rumanesk oriġinali tiegħu. Turġien ġodda ġew mibnija maġenb il-Palas.
Fl-1967, il-kastell kien is-sit taċ-ċelebrazzjonijiet tal-ġublew nazzjonali tal-GDR, tad-900 anniversarju tal-ewwel kostruzzjoni tal-Kastell ta' Wartburg, tal-450 anniversarju tal-bidu tar-Riformazzjoni ta' Luteru u tal-150 anniversarju tal-Festival ta' Wartburg.
Fit-13 ta' Ġunju 1980, Devo għamlu spettaklu fil-kastell matul it-tour tagħhom imsejjaħ Libertà tal-Għażla.
Fl-1983, il-kastell kien il-punt ċentral taċ-ċelebrazzjonijiet tal-500 sena mit-twelid ta' Martin Luteru.
Palas
L-ikbar struttura tal-Kastell ta' Wartburg hija dik tal-Palas, li oriġinarjament inbena bi stil aħħari Rumanesk bejn l-1157 u l-1170. Huwa kkunsidrat bħala l-aqwa binja Rumaneska mhux ekkleżjastika ppreservata fit-Tramuntana tal-Alpi.
Il-Palas fih kmamar bħar-Rittersaal u l-iSpeisesaal li ġew rikostruwiti kemm jista' jkun qrib l-istil Rumanesk oriġinali u li fihom strutturi oriġinali (eż. pilastri jew elementi tas-saqaf). Madankollu, ħafna mill-kmamar jirriflettu l-iktar il-gosti tas-sekli 19 u 20 u l-immaġni tal-Medju Evu li kienet prevalenti dak iż-żmien: l-Elisabeth-Kemenate ġiet mgħammra bil-mużajk b'xeni mill-ħajja ta' Santa Eliżabetta (li sar fl-1902-1906) f'isem il-Kaiser Wilhelm II, is-Sängersaal (bl-affreski tas-Sängerkrieg magħmula minn Moritz von Schwind) u l-Festssaal fis-sular ta' fuq nett. Din tal-aħħar fiha wkoll affreski magħmula minn Schwind (dwar it-trionf tal-Kristjaneżmu) u kienet ta' ispirazzjoni għas-Sängerhalle tal-Kastell ta' Neuschwanstein. L-Att II ta' Tannhäuser huwa ambjentat fis-Sängersaal tal-Kastell ta' Wartburg. L-ebda waħda mill-affreski mal-ħitan, inkluż dawk fil-Landgrafenzimmer jew fl-Elisabethengalerie, m'għandhomx oriġini tassew Medjevali, iżda saru fis-seklu 19.
Strutturi oħra
Il-pont li jista' jittella' u jitniżżel kif ukoll il-barbikan jagħtu aċċess biss għall-kastell u baqgħu l-istess minn żmien il-Medju Evu.
Il-Vorburg huwa l-ewwel żona kif tidħol mill-ewwel daħla. Imur lura għas-seklu 14-15 u huwa magħmul minn diversi binjiet bil-qafas nofshom tal-injam: l-Elisabethengang (mogħdija mgħottija tal-mixi), il-Vogtei (il-loġġa tal-uffiċjal ġudizzjarju), il-Margarethengang (mogħdija mgħottija tal-mixi) u r-Ritterhaus (id-Dar tal-Kavallieri).
Il-Lutherstube fil-Vogtei, fejn Martin Luteru għex meta kien fil-kastell, fiha wkoll pitturi ta' Lucas Cranach.
Il-Bergfried tlestiet fl-1859 u nbniet fuq il-pedamenti ta' forti Medjevali. Fuqha hemm kurċifiss ikoniku twil tliet metri.
In-Neue Kemenate (1853-1860) illum fih it-teżori tal-arti tal-Wartburgsammlung, inkluż il-pitturi ta' Lucas Cranach u skulturi mill-istudjo ta' Tilman Riemenschneider.
Sit ta' Wirt Dinji
Fl-1999, l-UNESCO żiedet il-Kastell ta' Wartburg fil-lista tas-Siti ta' Wirt Dinji bħala "monument straordinarju tal-perjodu fewdali fl-Ewropa Ċentrali".
Għal xi żmien, l-istatus tal-Kastell ta' Wartburg bħala Sit ta' Wirt Dinji ġie pperikolat minħabba pjanijiet li jinbnew turbini tar-riħ twal ħafna fuq il-Milmesberg ħdejn Marksuhl. Madankollu, f'Novembru 2013, l-investitur qabel li ma jibnix it-turbini u aġġornament tal-ippjanar reġjonali pprojbixxa tali strutturi qrib il-Kastell ta' Wartburg fil-ġejjieni.
Il-valur universali straordinarju tas-sit ġie rrikonoxxut abbażi ta' żewġ kriterji tal-għażla tal-UNESCO: il-kriterju (iii) "Xhieda unika jew minn tal-inqas eċċezzjonali ta' tradizzjoni kulturali jew ta' ċivilizzazzjoni li għadha ħajja jew li għebet"; u l-kriterju (vi) "Assoċjazzjoni diretta jew tanġibbli ma' avvenimenti jew ma' tradizzjonijiet ħajjin, ma' ideat jew ma' twemmin, jew ma' xogħlijiet artistiċi jew letterarji ta' valur universali straordinarju". nofs|daqsminuri|625x625px|Veduta panoramika tal-Kastell ta' Wartburg
Wartburg illum
Il-Kastell ta' Wartburg huwa attrazzjoni turistika popolari, l-iktar waħda li jżuruha t-turisti f'Thüringen wara Weimar. Huwa aċċessibbli għall-viżitaturi u hemm żjarat iggwidati tal-binjiet tal-kastell minn ġewwa. Barra minn hekk, hemm mużew fi ħdan il-kastell. It-tfal jistgħu jirkbu l-ħmir fit-telgħa sal-kastell. Il-Festsaal tintuża regolarment għall-opra ta' Tannhäuser, kif ukoll kunċerti u avvenimenti oħra. Hemm ukoll lukanda, li tinsab eżatt ħdejn il-kastell, li oriġinarjament inbniet matul ir-rikostruzzjoni tal-kastell fis-seklu 19.
Bill Clinton, it-42 President tal-Istati Uniti, żar il-Kastell ta' Wartburg, kif ukoll id-Dar ta' Bach, fl-14 ta' Mejju 1998 matul iż-żjara statali fil-Ġermanja.
Legat
Għal sekli sħaħ, il-Kastell ta' Wartburg kien post ta' pellegrinaġġ għal ħafna nies fi ħdan il-Ġermanja stess u lil hinn mill-Ġermanja, minħabba l-importanza tiegħu fl-istorja tal-Ġermanja u l-iżvilupp tal-Kristjaneżmu. Diversi postijiet (speċjalment l-irħula tal-Istati Uniti stabbiliti mil-Luterani) u ditta lokali tal-vetturi ssemmew bl-istess mod bħall-kastell. Il-Kulleġġ ta' Wartburg f'Iowa, l-Istati Uniti, issemma b'kommemorazzjoni tar-rifuġju li ngħata Martin Luteru fil-kastell u minħabba l-pożizzjoni tal-kulleġġ fil-foresta u l-wirt ta' Thüringen. Is-Seminarju Teoloġiku ta' Wartburg, li jinsab ukoll f'Iowa, issemma wkoll wara l-Kastell ta' Wartburg. Il-kumpless prinċipali tas-Seminarju Luteran ta' Wisconsin jixbah il-Kastell ta' Wartburg.
Il-Wartburgkreis huwa msemmi għall-kastell ukoll, għalkemm jinsab 'il barra mid-distrett. Eisenach, li oriġinarjament kien parti mid-distrett, sar kreisfrei ("ħieles mid-distretti") fl-1998.
Palermo Football Club
Palermo Football Club, magħruf aħjar bħala sempliċement Palermo, huwa klabb tal-futbol Taljan mill-belt ta' Palermo, fit-Sqallija. Iffundat wara fużjoni fl-1900 (u fundat mill-ġdid fl-1987 wara l-falliment).
Mill-1931, il-klabb ilu jilgħab fi Stadio Renzo Barbera li attwalment jesa' mas-36,349 ruħ. Il-grawnd uża numru ta' ismijiet matul is-snin u ġie rinnovat numru ta' drabi. Palermo huma l-aktar magħrufin bil-laqam Rosanero, bħala referenza għall-kulur vjola tagħhom.
UTC−3:30
500px|thumb|UTC−03:30: Blu (Diċembru), Oranġjo (Ġunju), Isfar (is-sena kollha), Blu ċar - żoni tal-baħar UTC−3:30 huwa żona tal-ħin li huwa 3 sigħat u 30 minuta wara l-UTC.
Ġeografija
Il-provinċja Kanadiża ta' Newfoundland u Labrador tagħmel parti tar-reġjunijiet fid-dinja fejn iż-żona tal-ħin ma jikkorispondix għal bidla sħiħa imqabbel mal-UTC: il-provinċja tinsab teoretikament f'UTC−4, imma viċin biżżejjed għal-limiti li UTC−3:30 tipprovdi.
Lino Agius
L-Imħallef Carmel (Lino) Agius (Sliema, 18 ta' Awwissu 1945) huwa Imħallef.
Studji
Bin Anthony u Josephine mwielda Buttigieg, huwa ħa l-edukazzjoni tiegħu fis-Seminarju (1955-1960) u fil-Liċeo (1960-1962). Fl-1965 ġab il-Baċellerat tal-Arti mill-Università ta' Malta. Fl-1968 sar nutar, u s-sena ta' wara avukat bit-teżi "The Quantum of Damages in Injury Claims". Kien President tal-Kunsill tal-Istudenti.
Avukat
Għal 7 snin prattika ta' avukat f'kawżi ċivili u kummerċjali.
Fl-1971, ħareġ kandidat għall-Elezzjonijiet Ġenerali f'isem il-Partit Laburista imma ma kienx elett. Sal-1973, kien konsulent legali tat-Times of Malta u reporter mill-Parlament. Fis-snin sebgħin kien ukoll konsulent legali tal-Bank of Valletta.
Maġistrat u Mħallef
Fil-25 ta' Mejju 1977 nħatar Maġistrat.
Fit-12 ta' Mejju 1982, huwa nħatar Imħallef. Ħadem fil-Qorti tal-Appell u fil-Qorti Kostituzzjonali ta’ Malta u serva bħala Aġent-Prim Imħallef f’diversi okkażjonijiet.
Huwa rtira bl-età minn imħallef f’Malta fl-2010.
Ħidma Internazzjonali
Bejn l-1999 u l-2008 huwa kien ukoll Membru tal-Qorti Permanenti tal-Arbitraġġ f’The Hague.
Fl-1998, huwa kien viċi-kap tad-delegazzjoni Maltija fil-Kungress Internazzjonali ta’ Ruma li wassal għall-Istatut tal-Qorti Kriminali Internazzjonali (ICC) li matulu ħa parti attiva fin-negozjati u anki iffirma d-Dokument Finali tal-Kungress għan-nom ta’ Malta.
L-Imħallef Agius kien ukoll ir-rappreżentant tal-Ġudikatura Maltija fil-Kunsill Ċentrali tal-Assoċjazzjoni Internazzjonali tal-Imħallfin.
Fit-Tribunal Kriminali Internazzjonali tal-Ġnus Magħquda għall-Ex-Jugoslavja
L-Imħallef Agius serva fil-Kamra tal-Appelli tat-Tribunal Kriminali Internazzjonali tal-Ġnus Magħquda għall-ex-Jugoslavja (ICTY) kif ukoll tat-Tribunal Internazzjonali tal-Ġnus Magħquda għar-Rwanda (ICTR). Huwa ġie elett l-ewwel darba bħala Imħallef Permanenti tal-ICTY fl-2001 mill-Assemblea Ġenerali tal-Ġnus Magħquda u ġie ri-elett fl-2004.
Bejn l-2003 u l-2010 huwa serva bħala President ta’ Trial Chamber II tal-ICTY u f'dan il-perjodu huwa ppresjieda uħud mill-iktar proċessi importanti tat-Tribunal inkluż il-każ "Popovic et al" li kien jittratta dwar il-ġenoċidju ta’ Srebrenica li seħħ fl-1995 u li fih kien hemm seba’ akkużati. Fl-2010 huwa beda jservi fil-Kamra tal-Appelli taż-żewġ Tribunali.
Fid-19 ta' Ottubru 2011, waqt seduta straordinarja plenarja tal-imħallfin tat-Tribunal Kriminali Internazzjonali tal-Ġnus Magħquda għall-eks-Jugoslavja (ICTY) f’The Hague, l-Imħallef Agius ġie elett unaniment bħala Viċi-President tat-Tribunal għal perijodu ta’ sentejn b’effett mis-17 ta’ Novembru 2011. Din kienet l-ewwel darba li Imħallef Malti ġie elett bħala Viċi-President ta’ qorti jew tribunal tal-Ġnus Magħquda. Fl-2012, kien Agius li sema’ l-appell ta’ Ratko Mladic li nstab ħati b’ġenoċidju u reati marbutin mal-gwerra. Fl-2013, Agius reġa' ġie ikkonfermat.
Fis-17 ta’ Novembru 2015, Agius ġie elett b’akklamazzjoni bħala President tat-Tribunal ICTY għal perijodu ta’ sentejn. L-Imħallef Agius kien l-ewwel imħallef Malta li qatt ġie elett bħala President ta’ qorti jew tribunal internazzjonali.
Fit-30 ta' Ġunju 2018, Agius inħatar president tat-tribunal internazzjonali tan-Nazzjonijiet Magħquda, imsejjaħ International Residual Mechanism for Criminal Tribunals.Is-Segretarju Ġenerali tal-Ġnus Magħquda ħatar lil Agius wara li saru għadd ta’ konsultazzjonijiet bejn il-15-il membru tal-Kunsill tas-Sigurtà u din il-ħatra tidħol fis-seħħ mid-19 ta’ Jannar 2019 u tibqa' sat-30 ta’ Ġunju 2020.
Unuri
Fl-2015, l-Imħallef Agius kien ingħata Ġieħ ir-Repubblika.
Park Irjali ta' Studley
daqsminuri|300x300px|Veduta tal-Park Irjali ta' Studley Il-Park Irjali ta' Studley (bl-Ingliż: Studley Royal Park), inkluż il-fdalijiet tal-Abbazija ta' Fountains, huwa Sit ta' Wirt Dinji tal-UNESCO fit-Tramuntana ta' Yorkshire, l-Ingilterra. Is-sit għandu erja ta' 323 ettaru u jinkludi ġnien pajsaġġistiku tas-seklu 18, uħud mill-ikbar fdalijiet Ċisterċensi fl-Ewropa, villa ta' żmien Ġakbu I u knisja Vittorjana ddisinjata minn William Burges. Il-park ġie żviluppat madwar il-fdalijiet tal-Abbazija Ċisterċensa ta' Fountains.
Abbazija u Villa ta' Fountains
L-Abbazija ta' Fountains ġiet stabbilita fl-1132 mill-patrijiet Benedittini li telqu mill-Abbazija ta' Santa Marija, York biex isegwu l-ordni taċ-Ċisterċensi. Wara x-xoljiment tal-monasteri fl-1539 minn Enriku VIII, il-binjiet tal-Abbazija u iktar minn 200 ettaru ta' art inbigħu mill-Kuruna lil Sir Richard Gresham, merkant. Il-proprjetà għaddiet minn ġenerazzjoni għall-oħra tal-familja Gresham, imbagħad inbiegħet lil Stephen Proctor li bena l-Villa ta' Fountains probabbilment bejn l-1598 u l-1604. Il-villa ta' żmien Ġakbu I nbniet parzjalment mill-ġebel tal-fdalijiet tal-Abbazija. Il-mitħna tal-Abbazija ta' Fountains għadha intatta bħala binja, u hija l-iktar mitħna tad-dris monastika tal-qamħirrum li għadha teżisti fl-Ewropa.
Proprjetà ta' Studley
xellug|daqsminuri|Inċiżjoni tal-Park Irjali ta' Studley, magħmula minn [[F. P. Hay fuq tpinġija ta' J. P. Neale, għall-ħabta tal-1820.]] Mill-1452 'il quddiem, fil-proprjetà rjali ta' Studley kienet tgħix il-familja Mallory, b'mod partikolari l-Membri Parlamentari John Mallory u William Mallory. John Aislabie wiret il-proprjetà ta' Studley mingħand ħuh il-kbir fl-1693. Huwa kien il-Membru Parlamentari Konservattiv għal Ripon fl-1695, u fl-1718 sar Kanċillier tat-Teżor. Aislabie kien sponsor prinċipali tal-iskema tal-Kumpanija tal-Baħar tan-Nofsinhar, u ħallas għaliha personalment. Fl-1720, meta din l-operazzjoni finanzjarja enormi falliet, huwa tkeċċa mill-Parlament u ġie skwalifikat għal għomru mill-karigi pubbliċi.
Wara l-mewt ta' William, il-proprjetà għaddiet għand bintu Elizabeth Allanson u mbagħad għand in-neputija tagħha, is-Sinjura Elizabeth Sophie Lawrence, li għexet hemm mill-1808 sa mewtha fl-1845. Imbagħad għaddiet għand Thomas de Grey, it-tieni Konti de Grey, qarib mill-bogħod, li mal-mewt tiegħu fl-1859 il-proprjetà għaddiet għand in-neputi tiegħu l-Markiż ta' Ripon u l-Viċire tal-Indja, li bena l-Knisja ta' Santa Marija fil-park. Mal-mewt ta' Frederick Robinson, it-tieni Markiż ta' Ripon fl-1923, il-proprjetà nxtrat minn kuġintu Clare George Vyner.
Fl-1966, il-proprjetà nxtrat mill-West Riding County Council u fl-1983 għaddiet f'idejn in-National Trust. daqsminuri|250x250px|Il-Villa Rjali ta' Studley fl-1880
Villa Rjali ta' Studley
Il-Villa Rjali ta' Studley kienet tinsab fit-tarf tal-Majjistral tal-park. Oriġinarjament kienet villa Medjevali, b'binja prinċipali b'binjiet mehmuża magħha ħerġin 'il quddiem, ħadet in-nar fl-1716 u reġgħet inbniet minn John Aislabie. Huwa mela ċ-ċentru tal-binja, u magħha ibnu William żied portiku fl-1762 sabiex jikkompleta d-dehra Palladjana.
Il-binja nqerdet bin-nirien fl-1946. Blokka kbira bl-istalel, li nbniet bejn l-1728 u l-1732, għadha teżisti u issa ġiet ikkonvertita f'dar privata (54° 7'30.55"N 1°34'34.82"W).
Sit ta' Wirt Dinji
Il-valur universali straordinarju tas-sit ġie rrikonoxxut abbażi ta' żewġ kriterji tal-għażla tal-UNESCO: il-kriterju (i) "Rappreżentazzjoni ta' kapulavur frott il-kreattività tal-bniedem"; u l-kriterju (iv) "Eżempju straordinarju ta' tip ta' bini, ta' grupp ta' siti jew ta' pajsaġġ arkitettoniku jew teknoloġiku li joħroġ fid-dieher stadju/i sinifikanti fl-istorja tal-bniedem".
Mill-1994, il-proprjetà ġiet inkluża wkoll fi ħdan iż-Żona ta' Sbuħija Naturali Straordinarja ta' Nidderdale.
Karatteristiċi ewlenin
Il-park jinkorpora l-Abbazija ta' Fountains, il-Villa ta' Fountains, u għadd ta' karatteristiċi storiċi notevoli oħra. daqsminuri|Il-Ġnien tal-Ilma
Ġnien tal-Ilma tal-Park Irjali ta' Studley
Il-ġnien tal-ilma fil-Park Irjali ta' Studley maħluq minn John Aislabie fl-1718 huwa wieħed mill-aqwa eżempji ppreservati ta' ġonna tal-ilma Ġorġjani fl-Ingilterra. Ġie mwessa' minn ibnu William li xtara l-Proprjetà ta' Fountains biswit. Il-lagi, il-kanali, it-tempji u l-kaskati ornamentali eleganti tal-ġnien jipprovdu veduta attraenti u drammatika wara l-oħra. Huwa mżejjen b'għadd ta' binjiet ornamentali, fosthom kastell Neo-Gotiku u dar tal-banketti bi stil Palladjan.
Knisja ta' Santa Marija
xellug|daqsminuri|Il-Knisja ta' Santa Marija Il-Knisja ta' Santa Marija kienet waħda minn żewġ knejjes Vittorjani aħħarin ta' mafkar f'Yorkshire, li nbniet mill-familja tal-ewwel Markiż ta' Ripon bħala mafkar ta' Frederick Grantham Vyner. Il-knisja l-oħra hija l-Knisja ta' Kristu li Jikkonsla f'Skelton-on-Ure, u l-arkitett taż-żewġ knejjes kien William Burges. Vyner inqatel minn ħallelin Griegi fl-1870, u ommu s-Sinjura Mary Vyner, u oħtu s-Sinjura Ripon, użaw ir-rahan mhux minfuq li kien inġabar biex jinħeles, sabiex jinbnew iż-żewġ knejjes bħala mafkar għall-memorja ta' Vyner fil-proprjetajiet rispettivi ta' Yorkshire. Il-ħatra ta' Burges bħala arkitett x'aktarx li waslet minħabba l-konnessjoni bejn l-ikbar patrun tiegħu, John Crichton-Stuart, it-tielet Markiż ta' Bute u Vyner, li kien ħabib tiegħu f'Oxford. Il-Knisja ta' Santa Marija, fuq il-proprjetà tas-Sinjura Ripon fil-Park Irjali ta' Studley, ġiet ikkummissjonata fl-1870 u x-xogħol beda fl-1871. Il-knisja ġiet ikkonsagrata fl-1878. Bħal fi Skelton, id-disinn ta' Burges jesprimi bidla mill-istil Franċiż bikri li kien ippreferut minnu għal stil Ingliż. Pevsner jikteb dwar "santwarju Vittorjan, ħolma tal-glorja Ingliża Bikrija". Minn ġewwa, il-knisja hija spettakolari, u tisboq lil dik ta' Skelton bħala rikkezza u kemm hi maestuża. Il-ħġieġ ikkulurit huwa ta' kwalità partikolarment għolja. Il-Knisja ta' Santa Marija hija l-"kapulavur ekkleżjastiku" ta' Burges.
Park taċ-Ċriev
Il-park taċ-ċriev Medjevali, fejn tinsab il-knisja, jospita bejn 300 u 350 ċerva u diversi speċijiet ta' flora u ta' fawna. Fil-Park Irjali ta' Studley hemm tliet tipi ta' ċriev: iċ-ċerva ħamra, id-dajn u ċ-ċerva ta' Sika.
Pika tal-isteppa
Il-Pika tal-isteppa (Ochotona pusilla) hija speċi ta' mammiferu plaċentat, erbivoru, tal-familja Ochotonidae fl-ordni Lagomorpha.
Din l-ispeċi tagħmel parti mill-grupp tal-piki tal-isteppa li hu magħmul minn disa' speċi u miġburin fis-sottoġeneru Ochotona.
Il-Pika tal-isteppa hija speċi pjuttost unika fost il-piki, din l-ispeċi partikolari hija notturna jew attiva ħafna bil-lejl u l-komunikazzjoni vokali ssir minn inżul ix-xemx sa wara fit-tard bil-lejl. Din tħobb tħaffer il-bejta taħt l-art f'ħamrijja umda f'ambjent b'ħafna veġetazzjoni u siġar żgħar. Din l-ispeċi qiegħda klassifikata fil-"IUCN Red List of Threatened Species" bħala waħda fi stat vulnerabli, dan minħabba li l-popolazzjoni naqset drastikament fi żmenijiet reċenti kemm fin-numru u d-densità, kif ukoll fil-firxa u d-distribuzzjoni.
Riproduzzjoni
Il-pika tal-isteppa tirriproduċi billi twelled boton ta' minn wieħed sa tlettax-il żarmuġ kull darba. In-nisa jimmaturaw sesswalment fir-raba' jew fil-ħames ġimgħa ta' ħajja waqt li l-irġiel irid ikollhom minn tal-anqas sena.
Distribuzzjoni
Din hija speċi mifruxa minn naħa ta' fuq tax-xmara Volga san-Nofsinhar tal-Muntanji Urali min-Nofsinhar għal-Lvant mal-fruntiera taċ-Ċina, il-Każakistan u r-Russja.
Kastell ta' Paphos
daqsminuri|Il-Kastell ta' Paphos. Il-Kastell ta' Paphos jinsab fit-tarf tal-Punent tal-port tal-belt ta' Paphos, f'Ċipru. Oriġinarjament kien fortizza Biżantina li nbniet biex tħares il-port. Illum il-ġurnata min iżuru jista' jara t-Torri tal-Punent tal-Franki biż-żidiet Venezjani kif irrestawrat mill-Ottomani fl-1592, skont kitba mnaqqxa rilevanti fuq id-daħla tal-kastell. Din il-kitba tinsab fuq plakka tal-irħam abjad ta' 150 cm b'40 cm fuq id-daħla tat-torri u tirreferi għar-rikostruzzjoni fl-1592 mill-gvernatur Tork ta' Ċipru Ahmet Pasha (1589-1593).
Il-fortizza prinċipali tal-belt kienet tinsab f'Saranta Kolones, madwar 600 metru fil-Punent, u nqerdet minn terremot fl-1222.